Dalur hinna föllnu er hvílustaður tug þúsunda fallinna hermanna . Sósíalistum þótti ekki við hæfi að gröf Francos væri þar . Líkamsleifar Franciscos Francos , fyrrv. einræðisherra á Spáni , voru fimmtudaginn 24. október fluttar úr grafhýsi sem hann lét reisa í Dal hinna föllnu fyrir utan Madrid í kirkjugarð nær borginni þar sem hann hvílir við hlið konu sinnar . Það var kosningaloforð ríkisstjórnar sósíalista að flytja kistu Francos á brott úr Dal hinna föllnu þar sem ekki væri við hæfi að fyrrverandi einræðisherra væri sýnd sú virðing að fá að hvíla þar – í grafhýsi sem hann hefði sjálfur látið reisa um minningu sína . Þá hafnaði stjórnin að hann fengi að hvíla í dómkirkju í hjarta Madrid af ótta við að gröfin kallaði öfgamenn til kirkjunnar . Áratugum saman hefur verið deilt um hvílustað Francos . Ný könnum á vegum blaðs El Mundo sýnir að 43% styðja flutning kistunnar í Mingorrubio-kirkjugarðinn en 32,5% eru því andvígir . Franco var einræðisherra á Spáni frá árinu 1939 til dauðadags árið 1975 . Spænska þingið samþykkti í september 2018 að gengið yrði til þess verks sem lokið var fimmtudaginn 24. október 2019 eftir að fjölskylda Francos hafði árangurslaust reynt að fá lögin dæmd ógild með málaferlum . Athöfnin í Dal hinna föllnu var aðeins fyrir fjöllskyldu Francos og þrjá fulltrúa stjórnvalda . Kistan var flutt í þyrlu á milli staða . Sjónvarpað var beint frá atburðinum . Stjórn sósíalista lagði áherslu á að Franco hvíldi í nýrri gröf fyrir þingkosningarnar 10. nóvember á Spáni .